Թեև Արայիկ Հարությունյանին համալսարանի դասախոսական կազմը բազմաթիվ փաստեր է ներկայացրել։ Օրինակ, որ Գորիսի պետական համալսարանի ռեկտորին կարգել է Սուրիկ խաչատրյանը եւ կողքից տարիներ շարունակ կառավարել է, մինչդեռ Արտյուշա Ղուկասյանը նախկինում ազատվել էր զբաղեցրած պաշտոններից՝ անհասկանալի պատմությունների արդյունքում եւ այսօր էլ մեծ դժգոհություններ կան նրանից․ Գորիսի համալսարանի դասախոսական կազմից մի մեծ խումբ նրա դեմ է եւ տարիներ շարունակ հրապարակումներով է հանդես գալիս՝ ներկայացնում փաստեր բուհում տիրող իրավիճակի մասին: Ավելին՝ համալսարանում հիմա հարցերի լուծման նոր մեթոդ է ներդրվել. Դժգոհ դասախոսներին լռեցնելու համար: Այդ պրոցեսին ներգրավվել են նաեւ նախկին ուսանողները, անհասկանալի կանայք, որոնք ավելի վաղ, Արայիկ Հարությունյանի մասնակցությամբ համալսարանում տեղի ունեցած քննարկման ժամանակ պախարակել են Ղուկասյանին դեմ հանդես եկող դասախոսներին։ Այս ամենի մեջ ամենից ակտիվը նախկին ուսանողներից մեկն է՝ Նարե Հովհաննիսյանը, ով Ղուկասյանի հրավերով ժամանակ առ ժամանակ ժամանում է համալսարան, եւ ըստ դասախոսների, զբաղվում է ռեկտորից դժգոհ դասախոսների անձնական կյանքի և գործունեության մասին տվյալներ հավաքելով, անգամ ինչ որ ձայնագրություններ է իրականացնում, ապա համացանցում դասախոսների դեմ հրապարակումներով է հանդես գալիս: Բուհից մեզ ասացին, որ Նարեն իրավապաշտպան է, օգնում է ռեկտորին իրավական հարցերով, հատկապես բուհի դեմ ներկայացված հայցերով, այդպիսի մի քանի հայց կա բուհի ղեկավարության դեմ քննվող։ Իսկ նախարարի հետ կայացած քննարկմանը մասնակցել է որպես նախկին ուսանող․ «եկավ, ցանկություն հայտնեց մասնակցելու, հո չէինք ասելու՝ ոչ», բացատրեցին մեզ։ Առհասարակ, բուհը երկու մասին է պառակտված՝ ղուկասյանականներ եւ հակաղուկասյանականներ։ Անգամ ուսանողներն են այս կամ այն թեւին հարում, ինչը բնականաբար ազդում է ուսումնական գործընթացի վրա։